
28                                                  DR 31.7.2018                                                                         

 

 

■1200 

 Jadi, adakah dasar-dasar yang begitu baik yang dibuat oleh Barisan Nasional ini 
juga akan dikaji atau mungkin juga ia akan dimansuhkan dengan alasan masalah kekangan 
kewangan yang kononnya hutang terlampau banyak ini? Terima kasih. 

 Tuan Sivarasa Rasiah: Terima kasih Yang Berhormat Tanjong Karang atas soalan 
itu. Baik, untuk rekod, saya boleh sebutkan di sini, Tuan Yang di-Pertua, bahawa kita tidak 
berhasrat untuk memansuhkan apa-apa program yang sedia ada.  

Walau bagaimanapun, kita memang akan kaji semula dan kita dalam proses 
mengkaji semula program-program yang sekarang dilakukan dan juga melakukan proses 
penilaian. Mengkaji semula bukan satu perkara yang tidak baik. Itu satu perkara yang baik. 
Apa-apa program yang kita laksanakan menggunakan duit rakyat perlu dikaji semula dari 
semasa ke semasa. Penilaian juga kena dibuat untuk menilai sama ada duit berbilion-bilion 
Ringgit yang kita belanjakan atas nama penduduk luar bandar ini sampai ke sasaran mereka 
dan apakah impak kepada mereka. So, memang proses itu sekarang akan dibuat.  

 Kementerian adalah juga dalam proses menyediakan satu dasar pembangunan luar 
bandar yang baharu yang tidak pernah dibuat dahulu. Oleh sebab itu, sekarang ia dibuat 
dengan bantuan daripada pakar-pakar dari beberapa universiti.  

Saya akhiri dengan buat pemerhatian ini. Ada dua aspek yang perlu dikaji. Satu, 
seperti saya sebutkan tadi, memang kerajaan dahulu telah berbelanja berbilion-bilion Ringgit. 
Di dalam bajet pada tahun ini melibatkan berbilion Ringgit tetapi isunya ialah adakah kita 
dapat value, dengan izin, ataupun nilai daripada perbelanjaan itu? Adakah ia sampai ke 
sasaran? Apa yang kita membina sebagai infrastruktur, adakah kita membuat dengan harga 
yang berpatutan?  

Kedua, yang kita lihat sekarang ini ialah keseimbangan pembangunan di luar bandar 
ini memang terdapat perbezaan yang besar. Jikalau kita melihat kepada pembangunan infra, 
prasarana khususnya di Sabah, Sarawak, Kelantan dan mungkin sebahagian Kedah juga, 
ada perbezaan besar jikalau dibandingkan dengan negeri-negeri lain. Ini pun adalah perkara 
yang perlu kita kaji semula dan kita mesti usahakan untuk membetulkan ketidakseimbangan 
yang wujud sekarang. Sekian, terima kasih.  

 Tuan Yang di-Pertua: Terima kasih Yang Berhormat Menteri. Dengan itu tamatlah 
sudah pagi ini sesi pertanyaan bagi jawab lisan. 

 

[Masa untuk Pertanyaan-pertanyaan bagi Jawab Lisan tamat] 

 

 

PENERANGAN DARIPADA YB MENTERI PENGANGKUTAN  
DI BAWAH P.M. 14(1)(i) 

LAPORAN SIASATAN KEMALANGAN UDARA PESAWAT MH370 

 

12.03 tgh. 

 Menteri Pengangkutan [Tuan Loke Siew Fook]: Salam sejahtera Tuan Yang di-
Pertua. Pada Khamis 8 Mac 2018 yang lalu, genap empat tahun insiden kemalangan pesawat 
Malaysia Airlines MH370 yang membawa bersama 227 orang penumpang, 12 krew dan anak 
kapal. Dunia secara umumnya dan khususnya kita rakyat Malaysia telah dikejutkan dengan 
insiden yang tidak terduga ini apabila pesawat komersial Boeing 777-200 dari Kuala Lumpur 
menuju ke Beijing tersebut diberitakan telah hilang.   

  

 



#1200 Jadi, adakah dasar-dasar yang begitu baik yang dibuat oleh Barisan Nasional ini juga akan dikaji atau mungkin juga ia akan dimansuhkan dengan alasan masalah kekangan kewangan yang kononnya hutang terlampau banyak ini? Terima kasih. Tuan Sivarasa Rasiah: Terima kasih Yang Berhormat Tanjong Karang atas soalan itu. Baik, untuk rekod, saya boleh sebutkan di sini, Tuan Yang di-Pertua, bahawa kita tidak berhasrat untuk memansuhkan apa-apa program yang sedia ada. Walau bagaimanapun, kita memang akan kaji semula dan kita dalam proses mengkaji semula program-program yang sekarang dilakukan dan juga melakukan proses penilaian. Mengkaji semula bukan satu perkara yang tidak baik. Itu satu perkara yang baik. Apa-apa program yang kita laksanakan menggunakan duit rakyat perlu dikaji semula dari semasa ke semasa. Penilaian juga kena dibuat untuk menilai sama ada duit berbilion-bilion Ringgit yang kita belanjakan atas nama penduduk luar bandar ini sampai ke sasaran mereka dan apakah impak kepada mereka. So, memang proses itu sekarang akan dibuat. Kementerian adalah juga dalam proses menyediakan satu dasar pembangunan luar bandar yang baharu yang tidak pernah dibuat dahulu. Oleh sebab itu, sekarang ia dibuat dengan bantuan daripada pakar-pakar dari beberapa universiti. Saya akhiri dengan buat pemerhatian ini. Ada dua aspek yang perlu dikaji. Satu, seperti saya sebutkan tadi, memang kerajaan dahulu telah berbelanja berbilion-bilion Ringgit. Di dalam bajet pada tahun ini melibatkan berbilion Ringgit tetapi isunya ialah adakah kita dapat value, dengan izin, ataupun nilai daripada perbelanjaan itu? Adakah ia sampai ke sasaran? Apa yang kita membina sebagai infrastruktur, adakah kita membuat dengan harga yang berpatutan? Kedua, yang kita lihat sekarang ini ialah keseimbangan pembangunan di luar bandar ini memang terdapat perbezaan yang besar. Jikalau kita melihat kepada pembangunan infra, prasarana khususnya di Sabah, Sarawak, Kelantan dan mungkin sebahagian Kedah juga, ada perbezaan besar jikalau dibandingkan dengan negeri-negeri lain. Ini pun adalah perkara yang perlu kita kaji semula dan kita mesti usahakan untuk membetulkan ketidakseimbangan yang wujud sekarang. Sekian, terima kasih. Tuan Yang di-Pertua: Terima kasih Yang Berhormat Menteri. Dengan itu tamatlah sudah pagi ini sesi pertanyaan bagi jawab lisan. [Masa untuk Pertanyaan-pertanyaan bagi Jawab Lisan tamat]. PENERANGAN DARIPADA YB MENTERI PENGANGKUTAN DI BAWAH P.M. 14(1)(i) LAPORAN SIASATAN KEMALANGAN UDARA PESAWAT MH370. 12.03 tgh. Menteri Pengangkutan [Tuan Loke Siew Fook]: Salam sejahtera Tuan Yang di- Pertua. Pada Khamis 8 Mac 2018 yang lalu, genap empat tahun insiden kemalangan pesawat Malaysia Airlines MH370 yang membawa bersama 227 orang penumpang, 12 krew dan anak kapal. Dunia secara umumnya dan khususnya kita rakyat Malaysia telah dikejutkan dengan insiden yang tidak terduga ini apabila pesawat komersial Boeing 777-200 dari Kuala Lumpur menuju ke Beijing tersebut diberitakan telah hilang.